Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia ni aina za mitandao mbalimbali ambazo hurahisisha kufanya vitu. Hivyo basi teknolojia ina umuhimu na madhara yake aina ainati. Katika shule za sekondari teknolojia imeleta mambo mbalimbali kwenye masomo na kurahisisha wanafunzi kazi zao. 
Hata hivyo, imeleta kikokotozi ambacho wanafunzi hutumia kufanyia somo la hisabati na | Kemia pia katika kutafuta au kuweka vitu jumla, pia imeleta tarakilishi ambayo hutumiwa na walimu kufundisha wanafunzi wao. Hivyo basi hurahisisha walimu kazi na pia wanafunzi.
Teknolojia pia imeleta kamera ambayo watu hutumia kutazama wanafunzi wakifanya vitendo 
vibaya shuleni kama wezi na pia wale wanaotoroka shuleni kwa kwenda mjini kujivinjari na watu kama vile wasichana wanaotoroka na wanaume wao. Pia huonyesha wanafunzi kutongozwa na walimu ofisini kwa sababu kitendo hicho huonekana na mwalimu mkuu na kuweza kufutwa kazi. 
Teknolojia imeleta pia madhara mbalimbili kwa wanafunzi wa sekondari. Siku hizi wanafunzi hawasomi kama vile kitambo kwa sababu ya teknolojia kama vile tarakilishi. Wanafunzi wengi huangalia mambo mabaya kama vile ponografia. Kutazama hivyo basi imesababisha mimba za mapema kwa watoto wa sekondari nao kuacha shule mapema.
Hata hivyo teknolojia imeleta simu za mitandao kuibuka kwa Facebook,WhatsApp ambayo Wanafunzi hutumia kujiingiza kwa mambo mabaya kama vile wezi kwa kutumia simu kuwasiliana na watu mbalimbali wanaowapata Facebook. Pia runinga imeharibu wanafunzi wengi kwa kujiingiza kwa vile vitendo wanavyoviona kwenye runinga kama vile nyimbo watu wanapocheza kwenye runinga. 
Mbali na hayo, runinga imeharibu wanafunzi kwa video wanavyoviangalia kwenye runinga kwa mfano kuuwana na pia kufanya vitendo vya ngono. Hii imeleta kuzorota kwa masomo ya wanafunzi wa sekondari.